钦定古今图书集成/明伦汇编/家范典/第083卷 > 应劭《风俗通义》。 > 《愆礼》
## 钦定古今图书集成/明伦汇编/家范典/第083卷 > 应劭《风俗通义》。 > 《愆礼》

山阳太守汝南薛恭祖丧其妻，不哭，临殡于棺。上大言：“自同恩好四十馀年，服食禄赐，男女成人，幸不为夭夫，复何恨哉！今相及也！”

谨按《礼》为适妻杖，重于宗也。妻者既齐于己，澄洒酒
以养姑舅，契阔中馈，经理蚕织，垂统传重，其为恩笃
勤至矣。且鸟兽之微，尚有回翔之思；啁噍之痛，何有
死丧之感。终始永绝，而曾无恻容，尚当内崩伤，外自矜饰。此为矫情，伪之至也。俚语：“妇死腹悲，唯身知之。”
又言：妻非礼所与。此何礼也？岂不悖哉！太尉山阳王
袭与诸子并杖，太傅汝南陈蕃、袁隗，皆制衰绖，列在
服位，躬入隧哀以送之。近得礼中王公诸子魏杖，亦
过矣。